**PROJEKTNI ZADATAK ZA IZRADU PROJEKTNO-TEHNIČKE DOKUMENTACIJE SPORTSKI I VATROGASNI CENTAR „CARSKI VRT“**

Predmet ovog projektnog zadatka je izrada idejnog rješenja, glavnog projekta s pripadajućim elaboratima i izrada detaljnih troškovnika svih građevinskih, građevinsko-zanatskih i instalaterskih radova te ishođenje građevinske dozvole za Sportski i vatrogasni centar Carski vrt“ u Kalniku.

Lokacija zone zahvata je na k.č.br. 129/1, 130, 80, 81 i 82 u k.o. Kalnik

Ovim projektom predviđenim u prostorno planskoj dokumentaciji i strateškom razvoju Općine Kalnik planira se povećati pružanje pomoći djeci i mladima kroz multifunkcionalne sadržaje i odgojno sportski centar. Projekt sadržava i povećanje kvalitete socijalne usluge u Općini Kalnik kao što je zaštita ljudi i imovine kroz vatrogasni centar koji će okupljati sve dobne i spolne skupine žitelja Općine Kalnik kao i šire zajednice.

Ovim multifunkcionalnim centrom nastoji se potaknuti proces demografskog oživljavanja Općine Kalnik, vraćanjem mladog stanovništva na svoja ognjišta. Izgradnja istog bi smanjila osjećaj nerazvijenosti područja što rezultira odlaskom mladih iz Kalnika.

**Predmet projektnog zadatka su slijedeći sadržaja:**

* Veliko nogometno igralište, dimenzionirano prema važećim i relevantnim odredbama i pravilnicima,
* Atletska staza u skladu s datošću lokacije,
* Prateći sportski sadržaji (prostori sportskih klubova, prateći komercijalni i ugostiteljskih sadržaji),
* Pomoćni i servisni prostori uz igralište (svlačionice, baterije sanitarnih čvorova, spremište sprava i opreme i sl.),
* Energetsko tehnički blok,
* Djelomično natkrivena tribina, za cca 600 gledatelja, s pratećim prostorima (sanitarije i sl.)
* Prostori vatrogasnog doma (višenamjenska društvena prostorija, garaža za interventna vozila, prostori za osoblje, garderobe, sanitarije i sl.)

**Opći uvjeti:**

Prostori trebaju biti projektirani funkcionalno i ekonomično, u okvirima standarda gradnje i odabira materijala za predmetnu tipologiju. Projekt je potrebno izraditi u skladu s zakonskim propisima, tehničkom regulativom i prostornom dokumentacijom.